विदेशी बाजारों में निवेशकों के बीच पीली धातु की मांग ठीक-ठाक है। अमेरिका और चीन के बीच जारी तनातनी से निवेशकों का रुझान पीली धातु में बना हुआ है। हालांकि दुनिया की अन्य प्रमुख मुद्राओं के बास्केट में डॉलर के मजबूत होने से इसकी तेजी सीमित है। अंतर्राष्ट्रीय बाजारों में लंदन का सोना हाजिर 1.90 डॉलर चमककर 1,203.40 डॉलर प्रति औंस पर पहुंच गया। दिसंबर का अमेरिकी सोना वायदा भी 2.30 डॉलर की बढ़त में 1,209.00 डॉलर प्रति औंस बोला गया। अंतर्राष्ट्रीय बाजार में चांदी हाजिर हालांकि 0.01 डॉलर की गिरावट में 14.50 डॉलर प्रति औंस पर आ गई।